อยากจะถามคุณว่า เมื่อวานได้ตรวจเลือดค่า TSHต่ำ ได้0.14 F4 ได้ 1.21 ไทรอยต่ำ ต้องทำยังไงค่ะคุณ
สวัสดีค่ะ ค่า TSH (thyroid stimulating hormone) เป็นฮอร์โมนที่สร้างจากต่อมใต้สมอง (pituitary gland) ทำหน้าที่กระตุ้นให้ต่อมไทรอยด์สร้างฮอร์โมน T3 (triiodothyronine) และ T4 (thyroxine) ระดับค่าปกติคือ 0.3-4.5 mIU/L ดังนั้น หากวัดได้ 0.14 ถือว่ามีค่าต่ำกว่าปกติค่า Free T4 คือค่าฮอร์โมน thyroxine ที่สร้างจากต่อมไทรอยด์ ซึ่งค่าปกติคือประมาณ 0.7-1.9 ng/dl ดังนั้น หากวัดได้ค่า 1.21 ng/dL ถือว่าอยู่ในเกณฑ์ปกติดังนั้น จากผลเลือดดังกล่าว น่าจะมีภาวะไทรอยด์เป็นพิษอยู่ อย่างไรก็ตาม แนะนำควรเจาะเลือดเพื่อตรวจดูค่า Free T3 เพิ่มเติมด้วยทั้งนี้ หากมีอาการผิดปกติต่างๆ อยู่ ได้แก่ ใจสั่น มือสั่น เหงื่อออกมาก ขี้ร้อน เหนื่อยง่าย หรืออาจทำให้รู้สึกหายใจไม่อิ่มได้ มีคลื่นไส้ อาเจียน ถ่ายเหลวหรือถ่ายบ่อย นอนไม่หลับ ผมเปราะบางขาดง่าย ผมร่วง กินมากแต่น้ำหนักลดลง หงุดหงิดง่าย ไม่มีสมาธิ ตาโปน ประจำเดือนผิดปกติ เป็นต้น ก็แสดงว่ามีภาวะไทรอยด์เป็นพิษค่ะซึ่งหากเป็นไทรอยด์เป็นพิษ ก็ควรรับการรักษาโดยการทานยาและไปพบแพทย์ตามัดเป็นระยะๆ เพื่อเจาะเลือดตรวจดูค่าของฮอร์โมน หากปล่อยไว้ไม่รักษา อาจเกิดผลแทรกซ้อนต่างๆ ตามมาได้ เช่น หัวใจเต้นเร็วผิดจังหวะ กล้ามเนื้อหัวใจขาดเลือด หัวใจวาย เกิดลิ่มเลือดกระจายไปอุดตันตามหลอดเลือดต่างๆ เช่น ที่สมอง ทำให้เกิดอัมพาตได้ เป็นต้น